 Ileeṣẹ ti Abdulrahman ti n ṣiṣẹ lo ja lole tọwọ fi tẹ ẹ nIlọrin : Ọkunrin ẹni ọdun mejilelogoji kan, Abdulrahman  Kadri, to ja ileeṣẹ to n ti n ṣiṣẹ lole niluu Ilọrin, iyẹn Jiajia Mate Furniture, to wa lọna papakọ ofurufu, lagbegbe Odota, lo ko si pampẹ ileeṣẹ aabo ẹni laabo ilu, NSCDC, tipinlẹ Kwara.Abdulrahman to n gbe lOpopona Ogunṣọla, lagbegbe Asa-Dam, niluu Ilọrin, lọwọ tẹ laaarọ ọjọ Aje, Mọnde, ọsẹ yii, pẹlu irinṣẹ ileeṣẹ naa to gbe pamọ sinu apo kan, to si gbiyanju lati gbe e sa lọ.Alukoro NSCDC nipinlẹ Kwara, Ọgbẹni Babawale Zaid Afọlabi, ṣalaye pe nibi ti afurasi naa ti fẹẹ gbe kinni ọhun jade lokete ti boru mọ ọn lọwọ.O ni lasiko tawọn fọrọ wa a lẹnu wo, Abdulrahman jẹwọ pe ki i ṣe igba akọkọ ree toun maa ji ẹru ileeṣẹ naa.Afọlabi ni ẹjọ naa ti wa lẹka to n mojuto eto idajọ nileeṣẹ NSCDC lati gbe igbesẹ to ba yẹ lori ẹ. 